Meglátom a szépet a sötétségben.
Összhangban van a lelkemmel.
A zenét, amit játszom, black metalnak hívják.
A kárhozatról és a pusztulásról szól.
A művésznevem Morbid.
A sötét tudatalattim fizikai ábrázolása.
Mindenkinek van árnyékénje.
Mindenkinek van egy titkos énje, amit elrejt mások elől.
Hiszek benne, hogy elfogadjam a bennem élő szörnyeteget.
Amikor Morbid vagyok, bármit megtehetek.
Bármit megúszok.
Ha véres, akkor véres.
És néha túl messzire megyek.
Tuti ez a Morbid fickó ölte meg Elisa Lamet.
KÖZZÉTÉTEL
A pasas is megszállt a hotelben.
Elisa könnyű célpont volt, ez a szemétláda simán manipulálhatta.
Mindenki rá gyanakszik.
Az emberek azt gondolták, hogy az a sok összefüggés Morbid…
Itt vagyok a Cecil Hotelben.
…és Elisa között…
nem lehet csak véletlen egybeesés.
Szóval az emberek elkezdtek összefogni,
hogy kezdjenek valamit Morbiddal.
Meg kell találnunk!
Ki ez a pasas?
Aztán rájöttek,
hogy a valódi neve Pablo Vergara.
- JÓL NÉZEL KI! - KÖSZ!
Az emberek elkezdtek írni neki.
Te ölted meg Elisa Lamet, nem igaz?
Kibaszott gyilkos!
Csak mondd el az igazat!
Mindenki meglepetésére egy videófelvétellel válaszolt.
Itt Morbid beszél.
Tájékoztatlak titeket, hogy ártatlan vagyok.
A NETFLIX SAJÁT GYÁRTÁSÚ DOKUMENTUMFILM-SOROZATA
Az előzetes boncolás befejeződött,
de nem kerültünk közelebb ahhoz, hogy tudjuk, mi történt Elisa Lammel.
Velünk van Jina You.
Sokan azt remélték, a boncolás választ ad mindenre.
Ezek a válaszok azonban még váratnak magukra.
A halottkém irodája ma arról tájékoztatott minket,
hogy a halál oka továbbra sem egyértelmű,
és további tesztekre lesz szükség annak meghatározásához.
LOS ANGELES MEGYE ORVOSSZAKÉRTŐI-HALOTTKÉMI IRODA
VEZETŐ ORVOSSZAKÉRTŐ HALOTTKÉM
A halottkém irodája mondja ki az utolsó szót annak kapcsán,
hogy mi történt egy adott személlyel.
Körvonalazódik egy történet,
és a végén mi szeretnénk lezárást adni annak a történetnek.
Elisa Lam esetében, a boncolás után
fogalmunk sem volt, hogy bűncselekmény, öngyilkosság vagy baleset történt.
Szóval várnunk kellett pár hetet, hogy minden teszt eredménye megérkezzen.
Végül megkaptam a toxikológiai jelentést.
Tekintettel arra, hogy milyen furcsán viselkedett a liftben,
az egyik lehetőség az volt, hogy hallucinációkat okozó drogot vett be.
De nem találtam semmilyen bizonyítékot arra,
hogy alkoholt vagy tiltott kábítószert fogyasztott volna.
Bárhogy is, ha valaki depressziós vagy bipoláris,
az egyik dolog, amit ki kell derítenünk,
hogy nem vett-e be túl sok gyógyszert, hogy megölje magát.
Megállapítottam, hogy nem.
Egyedül a receptre kapható gyógyszereit találtuk meg a szervezetében,
amiket a bipoláris zavarára kellett szednie.
A gyógyszerek szintje azonban nagyon alacsony volt.
Ez érdekes.
Elnézve azoknak a gyógyszereknek a leírását,
amelyeket a helyszínen, az üvegcsékben találtak…
az üvegcsékben több pirula volt,
mint amennyinek a dátum alapján lennie kellett volna.
Amikor megnéztük a toxikológiai vizsgálat során meghatározott szinteket,
és összevetettük őket a helyszínen talált receptekkel,
arra jutottunk, hogy nem szedett elég gyógyszert.
Miért tenné ezt valaki?
Miről volt szó valójában?
Ha erre keressük a választ, fontos, hogy megértsük, milyen volt az élete,
mielőtt Los Angelesbe ment,
és mi játszhatott bármiféle szerepet az utolsó napjai alatt,
mielőtt a tartályban kötött ki.
Mihez kezdenék internet nélkül?
Gondolom azért internetezünk annyit,
mert a valódi életünkben nem találjuk
a túléléshez szükséges emberi kapcsolatokat.
Szóval szüntelenül keresgélünk, az interneten, egyedül.
KÖZZÉTÉTEL
Ha megpróbáljuk megoldani Elisa esetének rejtélyét,
össze kell raknunk a történet darabkáit,
hogy jobban megértsük, mi zajlott Elisa fejében.
A neten empatikusak lehetünk.
Emlékeztethetünk másokat, hogy mi is csak emberek vagyunk, és ők is.
Ha odafigyelünk, jobban megérthetjük egymást.
Elisa sok önelemzést végzett, és okos volt.
Ahogy a Tumblrjét olvassuk,
megértjük őt, mert kiöntötte a lelkét a bejegyzésekben.
Egyesek szerint „kémiai egyensúlyzavar” van a fejemben.
Lakhatnék inkább valaki más agyában?
Bárcsak megértené ezt valaki a környezetemben!
A bipoláris zavart még mindig sokan megbélyegzik,
és a többség nem érti, mi az.
Azt jelenti, hogy az illető hangulata két véglet között hullámzik.
Az ember depressziós, de mániás szakaszokat is átél…
amikor kevesebb alvás kell neki, cikáznak a gondolatai, többet kockáztat.
Általában véve a legjobb kezelési mód a gyógyszer,
kognitív viselkedésterápiával párosítva.
A bejegyzéseiből látszik, hogy Elisa nehezen dolgozta fel,
hogy mentális betegsége van, és hogy ennyi gyógyszert kell szednie.
Beveszem a gyógyszereimet. A bajnokok reggelijének hívom.
Utálom, hogy mindennap szednem kell.
Úgy néz ki, legalább négy gyógyszert írtak fel neki.
Antidepresszánsok, hangulatjavító és egy atípusos antipszichotikum.
Össze kell szednem magam!
A társaimhoz képest csak vesztegetem az időmet.
El kell mennem valahová, hogy megtaláljam a motivációmat.
KALIFORNIA
Szerintem Elisa nagy nyomást helyezett magára,
hogy bizonyítsa, ő is olyan, mint mások.
Talán azt gondolta, ha egyedül útra kel, és átéli ezt a kalandot,
az azt jelenti, hogy normális és önálló.
Elöntött az önbecsülés és a magabiztosság.
A világraszóló kalandom következő állomása: a nyugati part.
Elisa Lam San Diegóba utazott,
aztán északra tartott a part mentén.
Megérkeztem Los Angelesbe.
Január 28-án Elisa megérkezett Los Angelesbe…
és bejelentkezett a hotelbe.
Pár napot azzal töltött, hogy körbenézett Los Angelesben.
Nehéz megmondani, mi történt, de a toxikológiai jelentés alapján
az út során Elisa szerintem abbahagyta a gyógyszerei szedését.
És amint abbahagyja a gyógyszerek szedését,
megnő a hangulatingadozásos epizódok kockázata.
Amíg itt volt Los Angelesben,
egy délután elment Burbankbe, egy élő közönség előtt zajló forgatásra.
A forgatáson kiszámíthatatlanul és furcsán viselkedett.
Írt egy hosszú, zavaros levelet,
és követelte, hogy adják át a levelet a műsorvezetőnek…
ami nyilvánvalóan biztonsági aggályokat vetett fel.
Ezért a biztonsági őrök kikísérték Elisát az épületből,
mert attól tartottak, kockázatot jelenthet.
A Cecil Hotelben
Elisa pár másik lánnyal volt egy szobában.
A lányok panaszkodni kezdtek, hogy Elisa zavartan és furcsán viselkedik.
A HOTEL EGYKORI IGAZGATÓJA
Nyilvánosan nem beszéltem erről, de Elisa zavaróan viselkedett.
Üzeneteket hagyott a többi vendég ágyán.
Konkrét üzeneteket.
Ilyeneket írt: „Tűnj innen! Menj haza! Kifelé!”
És amikor a többi vendég próbált bejutni a szobába,
nem nyitott nekik ajtót.
Jelszót kért tőlük.
A kijelentkezése előtti éjszakán áttettük Elisát egy saját, külön szobába.
Ez jobb opciónak tűnt a számára.
Aztán később lemenet az előcsarnokba, és elkezdett…
Nem is tudom, minek nevezzem. Ilyen pózban volt, és azt mondta:
„Őrült vagyok, de Los Angeles is az.”
Akkor nem nagyon jártunk ennek utána.
Úgy értem, ez a Cecil Hotel.
Ez is egy olyan dolog, ami itt megesik.
Továbbléptünk.
Ezen a ponton lassan összeállt a kép Elisa mentális állapotáról…
abból kiindulva, hogy már nem szedte a gyógyszereit.
Így nagyobb hangsúlyt fektettünk arra, hogy ha Elisa ilyen állapotban volt,
akkor könnyedén egy bűncselekmény áldozatává válhatott.
Ezután a nyomozás középpontjában az állt, hogy kiderítsük,
pontosan hogyan került Elisa a tartályba.
Azt gondoltam, muszáj megnéznünk, hogy nézett ki a hely, ahol megtalálták.
Rekonstruálni akartuk a lépéseit.
Amikor kiérünk a tetőre, ahhoz, hogy odajussunk a tartályhoz…
konkrétan a csöveken kell sétálnunk
a tartályok közti szűk helyen, hogy elérjük azt, amelyikben volt.
Ezután a holttestet fel kellene vinni egy létrán…
hogy beledobjuk a tartályba a tetején lévő nyíláson keresztül.
A másik lehetőség, hogy Elisát a tartály melletti épületről dobták át…
de oda is egy létrán kellett volna felcipelni a holttestet.
Ha valahol máshol ölték meg, vagy máshol vesztette el az eszméletét…
Habár Elisa könnyű volt,
egy meredek létrán felcipelni egy testet anélkül, hogy sérülést okoznánk rajta,
egyszerűen lehetetlen.
Horzsolások, vágások lettek volna rajta.
Sérülések lettek volna a testén, amiket a boncoláskor megtalálnak.
Semmi ilyesmit nem találtak.
A legtöbb esetben azokat, akik megfulladtak,
arccal lefelé lebegve, elernyedt végtagokkal találják meg.
De a jelentés szerint Elisa holttestét arccal felfelé lebegve találták meg.
Ez nem szokványos, és bűncselekményre utalhat.
De ha megvizsgáljuk a tartályokat, miközben használják a vizet,
ingadozik bennük a vízszint.
Szerintem ez a vízszintingadozás
lehetővé tette, hogy átforduljon abba a helyzetbe, ahogyan megtalálták.
A helyszín átvizsgálásakor…
nem találtunk semmi gyanúsat,
ami arra utalna, hogy bűncselekmény okozta a halálát.
Szóval ezen a ponton
a rendelkezésünkre álltak a tények, a körülmények és minden információ ahhoz,
hogy elkészítésük a végleges jelentést.
NÉGY HÓNAPPAL ELISA HALÁLA UTÁN
Sokáig semmilyen információt nem kaptunk.
A nyilvánosság számára nem történt előrelépés az ügyben.
Mindenki azt várta, hogy közzétegyék a boncolás eredményeit.
Végül 2013. június 21-én nyilvánosságra hozták őket.
A 21 éves kanadai turista, Elisa Lam halálát
fulladásos balesetnek nyilvánították.
LAM HALÁLA BALESET VOLT
Azt mondják, Lam bipoláris zavara is szerepet játszott a halálában.
Azt mondták, hogy Elisa halálát fulladásos baleset okozta,
és hogy a bipoláris zavara is hozzájárult ehhez.
Nem sok értelme volt.
Ez az egész közösséget sokkolta.
„Fulladásos baleset” volt.
„Véletlenül megfulladt.”
Arra jutottak, hogy baleset volt. De igaz ez?
Ez képtelenség.
Hosszú órákat töltöttem nyomozással,
és egyáltalán nem értek egyet a halottkémmel.
Ennek semmi értelme.
Főleg, hogy a rendőrség szerint
a tartály tetején lévő fedél zárva volt.
Úgy tudom, a rendőreink zárva találták a fedelet.
Valaki beledobta, és becsukta a fedelet. Ez csak annyit jelenthet, hogy megölték.
Szerintem mindenki arra számított, hogy gyilkosságnak nyilvánítják.
Meg akartuk vizsgálni a boncolási jegyzőkönyvet,
hogy megértsük, hogyan lehetséges ez.
Találtam egy linket Elisa boncolási jegyzőkönyvéhez.
Minden egyes oldalát végignéztem.
Van valami, ami nagyon különös.
NEMIERŐSZAK-VIZSGÁLAT
Nem találtak bizonyítékot nemi erőszakra,
de ha nem történt szexuális bántalmazás,
miért lett volna meztelen?
A boncolás során nem találtak bizonyítékot belső vagy külső sérülésekre.
Az, hogy nem volt sérülés a testén, nem zárja ki, hogy bűncselekmény történt.
Talán fegyvert fogtak rá, és kényszerítették,
hogy belemásszon a tartályba.
Szerintem ez bűncselekmény.
A halottkém szerint az okozta a halálát, hogy nem szedte a gyógyszereit,
de én ezt nehezen tudom elhinni.
Sosem olvastam semmit, ami arra utalna,
hogy a bipoláris zavarral küzdők ilyesmit tennének.
Szerintem nem a mentális állapota okozta a halálát.
Sok boncolási jegyzőkönyvet láttam már, és itt valami nagyon gyanús.
Úgy tűnik, ellentmondások vannak a jelentésben.
Tovar bizonytalannak tűnik a következtetésében, hogy baleset történt.
A boncolási jegyzőkönyvben van egy rész, ahová a halál módját írják.
NEM MEGHATÁROZHATÓ
A lehetőségek: gyilkosság, öngyilkosság, baleset és nem meghatározható.
Úgy tűnik, először azt jelölték be, hogy nem meghatározható,
de aztán átjavították, és helyette a balesetet jelölték be.
Ráadásul úgy tűnik, a változtatás dátuma három nappal eltér.
Hogyan lett baleset a nem meghatározhatóból?
Miért változtatták meg?
HIBA
Mintha a főnöke azt mondta volna:
„Nem, írjuk át! Balesetnek kell lennie.”
Talán a rendőrség megmozgatott pár szálat a boncolási részlegen,
és balesetnek állították be, hogy eltitkolják az igazat.
Így egyszerűen le lehet zárni az ügyet.
Pontot akartak tenni a dolog végére, mert rejtegettek valamit.
Próbáltam információkat szerezni a nyomozásról,
de nem láttam a rendőrségi aktákat…
ami önmagában kérdéseket vet fel.
Sokan kikérték a rendőrségi jelentést,
de soha senki sem kapta meg.
Arra gondoltam, hogy ez egyértelműen megerősíti,
hogy összeesküvésről van szó.
Az online közösség szemében
ez még magasabb szintű korrupcióra utal.
Gondosan kitervelt összeesküvés volt, és mindenki összedolgozott.
Mindannyian benne voltak.
A rendőrség…
a halottkém…
a Cecil igazgatója…
az alkalmazott, aki megtalálta…
és ott volt még valaki, aki megszállt a Cecilben,
és akiről mindenki azt gondolta, hogy megölte Elisát.
Köszönjük, hogy interjút ad nekünk.
Tudom, hogy nem könnyű erről beszélnie.
ZENÉSZ ÉS SZÍNÉSZ
Már hét éve nem beszéltem erről.
De rájöttem, hogy a problémák nem oldódnak meg,
ha menekülünk előlük. Szembe kell nézni velük…
bármennyire is… súlyosak.
2013. FEBRUÁR 25. HAT NAPPAL A HOLTTEST MEGTALÁLÁSA UTÁN
Az egész ügy 2013 februárjában kezdődött.
Felébredtem, és láttam, hogy egy barátom üzenetet küldött.
HÉ, HAVER!
MIT TETTÉL?
MIÉRT VAGY A HÍREKBEN?
A link egy tajvani tévécsatorna oldalára vitt.
Morbid, a Dynasty of Darkness énekese sátánimádó.
A számai holttestekről és a halálról szólnak.
Őt tekintik Elisa Lam gyilkosának.
Láttam a képeimet az oldalon…
és azt mondták, hogy gyilkossággal gyanúsítanak.
Elisa Lam megölésével.
Az énekes olyan üzeneteket írt ki,
amelyek arra utaltak, hogy megölt valakit.
Hirtelen több száz üzenetet kaptam a világ minden tájáról.
Megölted Elisa Lamet?
Te ölted meg Elisa Lamet, nem igaz?
„Gyűlölünk téged. Kibaszott gyilkos!
Miért tetted ezt?”
Elkapunk téged azért, amit tettél.
Lesokkolt, össze voltam zavarodva.
Tudják, azelőtt sosem hallottam Elisa Lamről.
Aztán a PGR, ami az FBI-nak felel meg Mexikóban,
megjelent az otthonomban.
Megkérdezték, hogy mutattam-e be
véráldozatot a Sátánnak, állatokkal.
De sosem helyeztek vád alá. Semmi.
Később rájöttem, hogy csak azért vádoltak a gyilkossággal,
mert az amatőr online detektívek találtak rólam egy videót,
amit akkor tettem ki, amikor megszálltam Cecil Hotelben.
Sziasztok!
Itt vagyok a Cecil Hotelben, Los Angeles belvárosában.
2012 februárjában szálltam meg ott, három napig,
és ennyi volt.
TIZENKÉT HÓNAPPAL ELISA HALÁLA ELŐTT
Folyton ezt csinálom.
Kíváncsi vagyok, vajon elkezdtek-e beszarni miatta mások.
Ez egy évvel azelőtt volt, hogy Elisa Lam bejelentkezett.
SZOBAFOGLALÁS: PABLO VERGARA
2012. 02. 04. - 2012. 02. 07. HÁROM ÉJSZAKA
Amikor meghalt, nem is voltam az országban.
Épp Mexikóban dolgoztam az albumomon.
2013. JANUÁR 22.
Van szerződésem a lemezstúdiótól.
Pecsétek is vannak az útlevelemben, és mindezek ellenére,
amikor az online detektívek látták, milyen a külsőm…
ellenem fordultak.
FELEMÉSZT
Persze, néhány dalszöveg a halálról és a gyilkosságról meg ilyesmiről szól,
de tudják, ezek csak dalszövegek. Csak zene. Művészet.
Ettől még nem vagyok gyilkos.
Tisztázni akartam a dolgokat, és megvédeni magam.
Szóval felvettem egy videót, amiben elmondtam, hogy ártatlan vagyok.
Itt Morbid beszél.
Tájékoztatlak titeket, hogy nem öltem meg Elisa Lamet.
Ártatlan vagyok.
Úgy döntöttem, megváltoztatom a hangom, és felveszek egy maszkot,
mert paranoiás voltam.
De az online detektívek nem hagyták annyiban.
Jelentették a fiókjaimat, míg végül a YouTube-csatornámat…
A FIÓK MEGSZŰNT.
…a Facebook-fiókomat és az e-mail-fiókomat is törölték.
A FIÓK NEM ELÉRHETŐ.
Az őszinteség nem számít nekik. Tönkretesznek, mert utálnak.
MEGFIZETSZ. LEVADÁSZUNK.
HA L.A.-BE JÖSSZ, MEGHALSZ!
- BASZÓDJ MEG! - ENGEM IS MEGÖLNÉL?
EZÉRT MEGFIZETSZ!
Hamis vádakkal illettek, halálosan megfenyegettek.
JOBB, HA ELBÚJSZ!
Minden hét minden napján.
Nem volt menekvés.
Egy ponton, amikor ennyi gyűlölet és negativitás ér,
valami megtörik az elmédben.
Valami átkattan.
Egy idő után már nem tudsz többet elviselni belőle.
Nem tudod megóvni az életedet, a zenédet, a művészetedet.
És bármennyire is erős vagy, tehetetlennek érzed magad.
Rossz állapotba kerültem.
Azt hiszem, idegösszeomlásom volt.
Megpróbáltam megölni magam, és…
aztán a pszichiátrián ébredtem.
Az online detektívek zavartalanul élik tovább az életüket.
Az én életemet viszont a feje tetejére állították.
Úgy érzem, elvesztettem az önkifejezés szabadságát.
Igazából azóta nem írtam több zenét,
és ha megpróbálom, nem ugyanolyan.
Próbálom újjáépíteni az életemet meg minden,
de minden nap szívás.
Sosem fog elmúlni.
És életem végéig együtt kell élnem vele.
Életem végéig ott lesz.
LOS ANGELES-I RENDŐRSÉG
Emlékszem valami bizarr dologra,
hogy az online detektívek megpróbálták Elisa ügyét
egy mexikói énekeshez kötni.
Csak annyit mondhatok, hogy nincs köze hozzá.
Megértem, hogy a jó cél érdekében ők is helyesen akartak cselekedni, akárcsak mi.
Az ember a megszállottja lesz annak, hogy összerakja a képet.
És az üldözés izgalmának.
De ebben az esetben egyre távolabb kerültek a bizonyítékoktól.
Azok a háttér-információk, amelyek alapján balesetnek nyilvánítottuk,
nem feltétlenül elérhetőek a nyilvánosság számára.
Ezért szerintem az internetezők
nem ismerik a teljes történetet.
Nem ismernek minden tényt.
A nyomozás korai szakaszában, amikor beszéltünk a családdal,
nem derült ki, milyen komolyak voltak Elisa mentális problémái.
Ahogy telt az idő, Elisa testvérétől megtudtuk,
hogy már régebben is előfordult, hogy Elisa nem szedte a gyógyszereit…
és ez korábban többször is…
egyfajta idegösszeomláshoz vezetett nála.
A családja szerint ilyenkor képzelődött és hallucinált.
Valójában annyira súlyos volt a dolog, hogy legalább egy alkalommal
kórházba kellett vinni.
A bizonyítékok alapján Elisának 1-es típusú bipoláris zavara volt.
Ez a bipoláris zavar legsúlyosabb típusa…
aminél pszichotikus epizódok is jelentkezhetnek.
Ilyenkor az ember nem tud tisztán gondolkodni,
és a logikának nem nagyon van értelme.
Nehéz elkülöníteni a képzeletet a valóságtól.
Ha elolvassuk a jelentéseket arról, hogyan viselkedett a hotelben,
aztán a tévés forgatáson, és azon a hírhedt liftfelvételen…
pontosan ilyen, amikor valakinek pszichotikus epizódja van.
Az eltűnése éjszakáján úgy tűnik, egyedül volt a hotelben.
Aztán beszállt a liftbe.
A liftfelvételen pontosan úgy viselkedik,
mint akinek paranoiás téveszméi és üldözési mániája van.
Lehetségesnek tűnik, hogy hallucinált.
A testvére szerint korábban is viselkedett már így.
Megtudtuk, hogy régebben, amikor hasonló epizódja volt,
attól félt, hogy valaki üldözi.
Lehetséges, hogy olyat lát, vagy olyat hall, ami nincs ott.
A hangok olyan ijesztő dolgokat mondhatnak,
hogy valaki bántani akarja, vagy hogy meg kéne ölnie magát.
És lehetetlen kizárni őket.
Elisa Lam kétségbe volt esve.
Menekült valami elől, ami csak a fejében létezett.
Ilyen állapotban valódinak tűnhet az az érzés, hogy valaki vadászik rá.
Azt hiszi, az élete a tét, és sehol sincs biztonságban.
Rohangál a hotelben, hogy megmentse a saját életét.
Elisa testvére szerint korábban
ilyenkor mindig rettegett és képzelődött,
elfutott és elrejtőzött, bebújt az ágy alá.
Ezen a ponton kiment a tetőre.
Logikusnak tűnik,
hogy úgy gondolta, a tartály jó búvóhely lehet.
Felmászott a létrán…
kinyitotta a fedelet…
és beugrott a víztartályba.
Miután beugrott, csak egy kijárat volt. A nyílás a tartály tetején.
Ha a tartály tele van vízzel, az ember ki tudja húzni magát.
De ha a vizet használják, és csökken a vízszint,
úgy nehezebb elérni a tartály tetejét.
Szerintem csapdába esett,
és csak úgy tudott életben maradni, hogy taposta a vizet, ameddig csak tudta.
Amikor odabent volt, elkezdett levetkőzni.
Talán így próbálta csökkenteni a súlyát, hogy a felszínen tudjon maradni.
Lehetséges, hogy hipotermia jelentkezett nála.
A víz nagyon le tud hűlni.
Ilyenkor az emberek igazából vetkőzni kezdenek
a szervezetben bekövetkező élettani változások miatt.
De végül feladta, és megfulladt.
Ez a történet szomorú vége.
Visszatekintve nem volt meggyőző bizonyíték arra,
hogy bármiféle bűncselekmény történt.
Nem lehetett bizonyítani, hogy ártani akart-e magának
abban az elmeállapotban.
Ezért szerintem nem öngyilkosságot követett el.
Biztos vagyok a döntésemben,
miszerint fulladásos baleset történt…
amihez nagyban hozzájárult az elhunyt bipoláris zavara.
Fontos, hogy az emberek megértsék, mi is pontosan a bipoláris zavar.
Egy betegség, ami bármikor áldozatot követelhet.
Tudom, hogy aggályok merültek fel a jegyzőkönyvben szereplő keltezés miatt.
Ebben az esetben arról van szó, hogy emberek vagyunk, és valaki hibázott.
Kijavítottuk a hibát, és bejelöltük azt, amit kellett volna.
Igazából ha ráközelítünk a dátumokra,
láthatjuk, hogy mindkettőnél 18-a van, nem pedig 15-e és 18-a.
Szóval az emberek félreolvasták.
Vannak, akik még mindig úgy gondolják, hogy összeesküvés áll a háttérben,
és a videó egyes részeit kivágták, hogy védjék a gyilkos személyazonosságát.
Látszik a vágás, amikor az ajtó bezárul.
A videót lelassították.
Olyan, mintha babráltak volna az időbélyeggel.
Az ilyen nyomozások során…
néha visszatartunk részleteket a nyilvánosság elől…
például azt, hogy mikor volt a liftben.
Talán ez lehet az oka annak, hogy az időbélyeget megváltoztatták.
A videó lelassításának egyik oka az lehet,
hogy így valaki remélhetőleg felismeri a lányt.
Nézzék! Nem adhatok konkrét választ arra,
hogy a sajtórészlegünk vagy a független médiaorgánumok
valamiért megszerkesztették-e a videót.
De azt tudom, hogy ha valaki változtatott is a videón,
a hotel dolgozóinak ahhoz semmi köze.
A bizonyíték önmagáért beszél.
És semmi gyanúsat nem láttunk
az eredeti, merevlemezen lévő felvételen, ami a birtokunkban van.
Aztán felmerült a kérdés…
hogy nem történt-e mulasztás a rendőrség részéről,
mivel akkor nem kutatták át a tartályokat.
Tudom, hogy a nyomozók bánják, hogy nem találták meg Elisa holttestét.
Odabent volt. Pont elkerültük.
Szar érzés.
És gondolom, látják, hogy ez mennyire felkavar engem…
mert az ember nem felejti el az ilyesmit.
És ebben az esetben rájöttünk, hogy mi történt.
De a válasz fájdalmas volt.
Szóval sajnálatos, hogy egyesek szerint összeesküvésről van szó,
mert ez nem igaz.
Annyira a rögeszménkké váltak a történet rejtélyes, izgalmas és bizarr részletei,
hogy megfeledkeztünk arról, hogy a család és a barátok,
akik ismerték és szerették Elisát,
más szemmel nézik a dolgokat.
Számukra ez biztosan maga volt a pokol. Traumatikus és szívszorító.
A család étterme előtt Vancouverben
emléket állítottak a lánynak, aki túlságosan fiatalon,
feledhetetlen módon hunyt el.
2013. szeptember 19-én
Elisa szülei beperelték a Cecil Hotelt.
KALIFORNIAI LEGFELSŐBB BÍRÓSÁG
Úgy tűnt, elhitték, hogy fulladásos baleset volt…
de a hotelt halált okozó gondatlan veszélyeztetésért perelték.
Elmentem a meghallgatásra…
14A TÁRGYALÓTEREM
…hátha többet megtudok az ügyről.
Az egyik dolog, amit a Lam család ügyvédje felhozott, az volt,
hogy kockázatos volt a tetőn tartózkodni…
és meg kellett volna akadályozniuk, hogy a vendégek kijuthassanak oda.
Az ügyvédünk erre azt reagálta, hogy hoztunk biztonsági óvintézkedéseket.
A tetőre csakis a dolgozók mehetnek ki…
és a tetőre vezető ajtó mindig be van riasztva.
De a külső tűzlépcsőkhöz bárki hozzáférhet,
hiszen vészhelyzet esetén ki kell jutniuk.
Ami a tartályokat illeti,
azon kívül, hogy valaki beleeshet,
annak is nagy a kockázata, hogy valaki egyszerűen megfertőzi a vizet.
A megoldás rendkívül egyszerű. Lakatolják le a fedeleket!
Nem volt olyan előírás, ami alapján le kellett volna lakatolni a tartályokat.
Most már biztosan mindenki kulcsra zárja őket, de akkoriban nem.
Számomra egy dolog még mindig nem volt teljesen világos:
a tartály fedelének az állapota.
A rendőrség azt állította, hogy a fedél zárva volt.
Szóval akkor hogyan tudta Elisa magára zárni a fedelet?
A dolgozót, aki megtalálta Elisát, Santiago Lopeznek hívták.
A bíróságon azt mondta, hogy felmászott a tartály tetejére,
és a fedél…
nyitva volt.
FELTŰNT, HOGY A FŐ VÍZTARTÁLY FEDELE NYITVA VOLT.
Ez megdöbbentő új információ.
Ez teljesen megváltoztatja a halála körülményeinek lehetséges körét.
A HOTEL EGYKORI ALKALMAZOTTJA
A tartályon volt egy nyílás?
Egy ilyen kicsi ajtó.
Amikor aznap odaértem, nyitva volt.
- Akkor láttam meg a lányt. - Már nyitva volt?
Ami Elisa holttestének megtalálását illeti,
nekünk azt mondták,
hogy a hotel alkalmazottja felmászott a létrán,
és a nyílás nyitva volt.
A sajtóban viszont nem ez hangzott el.
Úgy tudom, a rendőreink zárva találták a fedelet.
Elcsúszott a kommunikáció.
Valaki azt mondta, zárva volt, de azt akarta mondani, hogy nyitva.
Nem volt szándékos.
Mindezeken kívül…
a Lam család ügyvédje azt mondta, hogy a hotel felelőssége lett volna…
hogy segítsen Elisának.
Mivel Elisa Lam a Cecil Hotel Stay on Main részének vendége volt,
amikor elkezdett rendellenes magatartást tanúsítani,
a felelős személyeknek kötelességük lett volna felismerni,
hogy valaki, akit elszállásoltak, nem beszámítható,
és segítség kell neki.
Megkérdezhették volna Elisát: „Jól vagy?
Hol a családod? Felhívjuk őket?”
Talán máshogy alakult volna.
Egy igazgatónak meddig kell elmennie,
hogy meggyőződjön róla, hogy a vendégek jól vannak?
Furcsán viselkedett, de ahhoz nem eléggé, hogy hívjuk a hatóságokat.
És feltenném magamnak a kérdést:
Ha hívtam volna a rendőrséget, kijött volna bárki?
A rendőrség sokszor fel sem veszi a telefont.
Annyi minden történik ezen a környéken.
Óriási problémával küzdenek.
Ez nagyon megterhelő a rendőrség és minden más érintett számára.
Szörnyű, ami Elisa Lammel történt, de nem a hotel hibája.
Nem voltunk felelősek a haláláért.
Nem vagyunk felelősek érte.
A bíró végül a hotel javára döntött. A halálos veszélyeztetés vádját ejtették.
Amikor megtudtam, hogy nyitva volt a fedél,
az elég nagy dolog volt.
Ez volt az a pillanat, ami számomra mindent megváltoztatott.
Gyakorlatilag az utolsó lehetőségét is kizárta annak,
hogy bűncselekmény történt.
És rájöttem, hogy végső soron
ez egy szenvedő nő tragédiája volt.
Láttuk, hogy a lift fel-le megy a videóban.
Ezen az emeleten szállt meg.
Elég sokáig ragaszkodtam az elmélethez, hogy gyilkosság történt,
és szinte teljesen biztos voltam benne.
Amikor próbáltam megérteni mindezt…
úgy éreztem, ha látnám a sírját, az segítene lezárni a dolgot.
Valaki volt olyan kedves, hogy videóra vegye nekem, ahogy odamegy.
Rátette nekem a kezét Elisa sírkövére.
Most már tudom,
hogy úgy tiszteleghetek az emléke előtt, ha elfogadom az igazat.
Azt, hogy egy tragikus baleset okozta a halálát.
Szerintem elég világos, hogy mi történt vele.
Ha mindent megvizsgálunk, az egész teljesen megmagyarázható.
De sokan továbbra is egy internetes rejtélynek állítják be.
Egy modern városi legendának, egy megoldatlan ügynek.
A LIFTFELVÉTEL: TE MIT GONDOLSZ RÓLA?
Amikor az emberek megismerik Elisa Lam ügyét…
IGAZÁBÓL MI TÖRTÉNT?
…egy kulturális jelenség részévé válnak…
ami képes elindítani egy ilyen lavinát.
- Nem tudok másra gondolni. - Tudnom kell, hogy mi történt!
Ezerszer megnéztem.
Szerintem az emberek reménykednek benne, hogy megölték.
HAHÓ! VALAKI MEGÖLTE.
Vagy reménykednek abban, hogy beválik az összeesküvés-elméletük.
RITUÁLIS JELENTÉS
Mert a valóság sokkal szomorúbb.
AZ A SZEGÉNY, SZEGÉNY LÁNY!
Jól van.
Újra megnéztem minden videómat ez előtt az interjú előtt.
Már látom, mennyire az összeesküvésekre fókuszáltam.
Az ösztönöm továbbra is azt súgja…
Magával ragadt az a sok bizarr párhuzam,
amik felmerültek az ügyben.
MIRE VÁRSZ? NEM LESZÜNK ITT ÖRÖKKÉ.
Sok hihetetlen, véletlen egybeesés volt az ügyben…
TEMETŐ
…amik alátámasztották azt a rengeteg különféle elméletet.
De amikor túl mélyre ásunk, elveszítjük az ítélőképességünket.
Szerintem azok, akik átlépik azt a határt, tények és bizonyítékok nélkül…
elveszítik a fejüket.
Olyat tesznek, amivel ártanak másoknak.
Amikor megjelent a hírekben, hogy baleset okozta a halálát,
senki sem kért bocsánatot tőlem, senki sem keresett meg.
Semmi sem változott.
Ez nem helyes.
Nem szabadna megúszniuk.
Felelősséget kell vállalnunk a szavainkért és a tetteinkért.
Ez mással is megtörténhet.
MEGÖLTED, MI?
Ez komoly dolog.
Én túléltem, de…
Sokan, akiket online zaklatnak, nem élik túl.
Az a hely szerintem a pokol egyik kapuja.
Ha belépsz, rossz dolgok történnek veled.
Rájöttem, hogy én is a hely egyik áldozata lettem.
Csak más módon.
2017. január 1-jén zártuk be a szállodát.
A hotelt eladták egy New York-i cégcsoportnak.
Most már nyolcvanvalahány milliót ér. Kész őrület!
Ezen a ponton eldöntötték,
hogy az épület egyik feléből olcsó bérház lesz…
a másik feléből pedig egy luxushotel.
Remélem, hogy mindenki számára biztonságosabb hely lesz.
Azt mondják, hogy az új tulajdonos…
szeretne kialakítani egy bárt a tetőn…
és egy kis medencét.
Sok sikert kívánok a hotelnek!
Őszintén mondom.
Szerintem megérdemel még egy esélyt.
Tudom, hogy újra káprázatos hely lehet…
amiről pozitívan beszélnek.
Tudják, eljött az ideje.
Most azt látjuk, hogy újragondolják Los Angeles belvárosát.
Ott egy kupacban vannak jelen a hajléktalanok, a szegénység…
az erőszak…
a turizmus…
és a puccos új hotelekben és lakásokban élő felsőosztálybeliek.
Ezek a csoportok mind ott vannak.
És most egyesek úgy akarnak pénzt csinálni ezen a helyen,
hogy azt mondják:
„Megtisztítjuk Skid Row utcáit.”
Úgy, hogy emberi lényektől próbálnak megszabadulni.
Sokan idejönnek a környékre…
aztán panaszkodnak a hajléktalanokra.
Mégis hová mennek majd?
Mindig is ott éltek.
Ez a többi ember jött ide, szóval miért néznek le másokat?
De ezt csinálják.
Úgy teszünk, mintha a hajléktalanok jelentenék a problémát.
Ezek az emberek jobb helyet érdemelnek, mint amilyet kialakítottunk nekik.
Ugyanis ezen a helyen
a mentális betegségek megszokottá váltak.
És vajon hány, Elisa Lam ügyéhez hasonló eset történhetett itt anélkül,
hogy észrevettük volna?
UTOLJÁRA LÁTTÁK: 640 S. MAIN STREET, LOS ANGELES BELVÁROSA
NÉV: ELISA LAM
BESZÉLT NYELVEK: ANGOL, KANTONI
A depresszió szívás. Pont.
Ha valaki azt mondja, hogy depressziós, ne kérdezd meg, hogy miért!
Nincs oka.
Mondd el neki minden nap, hogy szereted!
Minden nap emlékeztesd rá, hogy jobban lesz!
Semmi mást nem tehetsz.
Szerintem Elisa okos fiatal nő volt, fényes jövővel,
aki mindent megtett, hogy kezelje a krónikus betegségét.
Nem hivatásos depressziós vagyok.
Sokkal több vagyok ennél.
Nagyon szerencsés vagyok.
Vannak csodás, gyönyörű dolgok az életemben.
Annyira tele vagyok…
szeretettel.
Elisának rengeteg különböző arca és oldala volt emberként.
A boldogságot kereste…
és vidámságra vágyott.
Tudta, hogy mit akar kihozni önmagából.
Ez a gond a lehetőségekkel.
Olyan közel jártam!
Ami megtörténhetett volna, de mégsem történt meg…
összetöri a szíved.
NEM KÖVETTÉK EGYMÁST TÖKÉLETESEN AZ ESEMÉNYEK.
Szerintem egy kibontakozóban lévő, zseniális írót veszítettünk el.
Ha elolvassuk az írásait, és látjuk az őszinteségét…
Nagy veszteség ért minket.
Mindannyiunkat.
Az emberek még mindig olvassák a blogjait, és kommentelnek a bejegyzéseihez.
A mai napig hatást gyakorol másokra.
Kétségtelenül nyomot hagytál a világban.
Sokakat megérintettél, Elisa. Valószínűleg sokakat meg is mentettél.
Reményt adsz nekem.
Most, hogy megismertelek, már tudom, hogy valaki megért engem.
Sajnálom, hogy nem találtam rád hamarabb.
Sosem felejtem el a történetedet. Ígérem.
Elisa Lam összehozott minket.
És Elisának hála rájöttem, hogy nem vagyunk egyedül.
Nem vagyunk.
Vannak történetek, amik veled maradnak, és sosem felejted el őket.
Ez egyértelműen egyike azoknak.
Elisát nem lehet elfelejteni.
A halála előtt is fontos volt, és most is az.
Láthatjuk, hogy az élete nem volt hiábavaló.
Az öröksége tovább él.
És így, hogy még mindig itt van velünk, nem is ment el igazán.
Gondolom, ilyen embernek lenni.
Habár nagynak és fontosnak érezzük magunkat…
egy villanás vagyunk az univerzumban.
És próbálunk megbékélni ezzel a két igazsággal.
HA ÖN VAGY EGY ISMERŐSE MENTÁLIS GONDOKKAL KÜZD,
TOVÁBBI INFORMÁCIÓKÉRT ÉS SEGÍTSÉGÉRT
LÁTOGASSON EL A WANNATALKABOUTIT.COM OLDALRA!
A feliratot fordította: Kiss Hajnalka